何派行

何派行（），字應克（或作應充），廣東廣州府香山縣人，民籍，明朝政治人物。

 生平 
嘉靖十三年（1534年）甲午科廣東鄉試第十六名舉人。嘉靖二十年（1541年）中式辛丑科會試第二百三十六名，登第三甲第七十三名進士。奔父丧，哀毁逾礼。起复授户部主事。历员外、郎中，出知太平府事。有御史索取龙涎香，弗应，被弹劾调任思恩府。壬戌入觐，囊橐萧然。寻晋陕西行太仆寺少卿。乙丑，再转本寺正卿，奉敕案视山西马政。清·佚名《香山县乡土志》“四·耆旧”载：何派行，字应充。其先出宋状元桌之后。南渡来居小榄，遂为香山人。自少昂然有出群志。夜诵三鼓不休，父止之，派行长跪，曰：“世德未彰，儿敢坠青云耶？”长，益博览群籍。督学田汝成设高等。嘉靖甲午，以易义中乡试。辛丑登进士。奔父丧，哀毁逾礼。起复授户部主事，历员外郎中，出知太平府事，地控闽方，未易法制，乃力为振饬，励以清节。土酋有争疆者，馈以千金，求左断，叱却之，而正其罪。又肃士习，振颓风，剔衙门积蠹，通小氓利便，颂声大作；有直指索龙涎香，弗应，弹调思恩。时八寨剧寇负固恣睢，以法绳之，令无敢挠。壬戌入觐，萧然一橐。寻晋陕西行太仆寺少卿。己丑，再转本寺正卿，奉敕案视山西马政。具疏清厘额马，权贵皆畏之。直指温公，谘以边将贤不肖者，率以直对，不相褒毁。颇为时忌，竟以他事中之，遂罢政归山。舅氏某尝往关说官事，谢绝之，立促归里，后乃长跪请罪，其介性如此。

 家族 
曾祖何溢；祖父何瑫；父何世隆，母李氏。严侍下。

参考文献

Category:何姓
Category:香山县人
Category:明朝户部主事
Category:明朝户部郎中
Category:明朝太平府知府
Category:明朝思恩府知府
Category:明朝山西行太仆寺少卿
Category:明朝山西行太仆寺卿